|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 4268, 487 46 14, 487 40 36ounz@vojvodinа.gov.rs |
| SZÁM: 003324741 2025 09427 004 001 000 001 | KELT: 2025. augusztus 5. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – munkálatok kivitelezésének – 2025. évi finanszírozására és társfinanszírozására való odaítéléséről szóló szabályzat (VAT Hivatalos Lapja, 40/2025. szám) 3. szakasza, valamint a Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. és 38/2025. szám – pótköltségvetés) alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEINEK BIZTONSÁGFEJLESZTÉSÉT CÉLZÓ TEVÉKENYSÉGEK – MUNKÁLATOK KIVITELEZÉSÉNEK – 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázat a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. és 38/2025. szám – pótköltségvetés) biztosított eszközökre kerül kiírásra, éspedig: a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – munkálatok kivitelezésének – 2025. évi finanszírozására és társfinanszírozására **25.000.000,00 dináros keretösszegben** (amelyből **12.500.000,00** **dinárt** az alapfokú oktatási és nevelési intézmények, míg **12.500.000,00** **dinárt** a középfokú oktatási és nevelési intézmények részére ítélnek meg).

Az eszközök olyan munkálatok kivitelezésére kerülnek odaítélésre, amelyek a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését szolgálják, éspedig: ***villámvédelmi rendszerek kiépítése, tűzvédelmi munkálatok (beleértve a tűzcsaprendszerek kiépítését, automatikus tűzjelző rendszerek, valamint vészkijárati világítás és jelzőrendszer telepítését), iskolai épületegyüttesek kerítéseinek és kapuinak munkálatai, biztonsági ajtók beszerelése, sérült villamos hálózatok cseréje,*** valamint egyéb biztonsági munkálatok.

**A felhasználók legfeljebb 3.600.000,00 dinár (beszámított áfával) összegű támogatást igényelhetnek.**

A Titkárság nem ítél meg eszközöket olyan munkálatokra, amelyek teljes finanszírozását egyéb forrásokból biztosították.

A pénzügyi kötelezettségek teljesítése a Vajdaság Autonóm Tartomány 2025. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. A pályázásra jogosultak köre:*

* a Szerb Köztársaság, Vajdaság AT és a helyi önkormányzatok által alapított, Vajdaság Autonóm Tartomány területén működő alap- és középfokú oktatási és nevelési intézmények.

*2. Az eszközök felosztásának mércéi:*

Az eszközök felosztásának mércéi a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – munkálatok kivitelezésének – 2025. évi finanszírozására és társfinanszírozására való odaítéléséről szóló szabályzat értelmében az alábbiak:

1. a projekt megvalósításának jelentősége a létesítményt használó diákok, tanárok, illetve foglalkoztatottak biztonsága szempontjából,
2. a projekt pénzügyi indokoltsága,
3. a projekt megvalósításának finanszírozását/társfinanszírozását biztosító egyéb források megléte,
4. fenntarthatóság – a létesítmény használati feltételeinek javítása révén elért hatás hosszú távú fennmaradása a projekt megvalósítását követően,
5. a projekt megvalósítása céljából foganatosított tevékenységek,
6. az oktatási intézmény székhelye szerinti helyi önkormányzat fejlettségi szintje.

**A PÁLYÁZAT ÁLTALÁNOS IRÁNYELVEI**

Amennyiben a projekt műszaki szempontból több, egymástól független kivitelezési szakaszban is megvalósítható, a pályázati kérelmet a munkálatok egyértelműen meghatározott szakaszára kell benyújtani, feltüntetve az adott szakaszhoz szükséges pénzügyi eszközöket.

A mellékelt költségtervben és előszámlán fel kell tüntetni a munkálatok pontosan meghatározott mennyiségét és azok piaci árát, mivel a Titkárság az eszközöket a közbeszerzési eljárás lefolytatását követően, a közbeszerzésekről szóló törvénnyel összhangban, legfeljebb a jóváhagyott összeg mértékéig folyósítja a felhasználó részére. A többletmunkálatokat, illetve az előre nem tervezett munkálatokat a Titkárságnak nem áll módjában finanszírozni.

Az a pályázó, aki az adott projektet más pályázaton is benyújtotta, jogosult részt venni a jelen pályázaton is, amennyiben a pályázati kérelem benyújtásának időpontjában nem volt, és nem is lehetett tudomása arról, hogy a másik pályázat keretében az adott projektre vonatkozóan jóváhagytak-e számára támogatást.

A munkálatok társfinanszírozására benyújtott pályázat esetében az intézmény által önrészként biztosított eszközök származhatnak saját forrásból, támogatásból, valamint a közigazgatás különböző szintjeinek költségvetéséből.

A pályázati eszközök odaítélését követően a felhasználó köteles:

* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársággal (a továbbiakban: Titkárság) a költségvetési eszközök odaítéléséről szóló szerződést megkötni, amely szabályozza a szerződő felek kölcsönös jogait és kötelezettségeit,
* a közbeszerzési eljárást a közbeszerzésekről szóló törvénnyel (az SZK Hivatalos Közlönye, 91/2019. és 92/2023. szám) összhangban lefolytatni,
* a tárgyi munkálatok kivitelezésének szakfelügyeletére független szakértő személyt alkalmazni,
* teljes mértékben eleget tenni a Vajdaság Autonóm Tartomány 2025. évi költségvetéséből származó támogatási eszközök felhasználását szabályozó szerződés végrehajtására vonatkozó előírásoknak.

**A PÁLYÁZATI KÉRELMEK BENYÚJTÁSÁNAK MÓDJA**

Az eszközök odaítélése iránti kérelmeket a Titkárság egységes pályázati űrlapján kell benyújtani. A teljes pályázati dokumentáció **2025. augusztus 5-től** letölthető a Titkárság **www.puma.vojvodina.gov.rs** honlapjáról.

A pályázati kérelmeket postán az alábbi címre kell megküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám, az alábbi megjelöléssel: Pályázat – a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – munkálatok kivitelezésének – 2025. évi finanszírozására és társfinanszírozására (*Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad,* az alábbi megjelöléssel: *„Za konkurs – za finansiranje i sufinansiranje aktivnosti vezanih za unapređenje bezbednosti objekata ustanova osnovnog i srednjeg obrazovanja i vaspitanja na teritoriji Autonomne pokrajine Vojvodine u 2025. godini – izvođenje radova”*), vagy benyújtható személyesen a tartományi közigazgatási szervek iktatójában, Újvidéken (a Tartományi Kormány épületének földszintjén).

**A pályázati kérelemhez csatolni kell:**

**A) olyan munkálatok FINANSZÍROZÁSA VAGY TÁRSFINANSZÍROZÁSA esetén, amelyek kivitelezését az illetékes szervnek határozattal jóvá kell hagynia:**

1. **a műszaki dokumentációt**, amely alapján az építési engedély kiadására illetékes szerv a munkák kivitelezéséről szóló határozatot kiadta (abban az esetben, ha a létesítmény, amelyen munkálatokat végeznek Vajdaság AT tulajdonában van, és az intézmény nem szerezte be a munkálatok kivitelezését jóváhagyó határozatot, azt a műszaki dokumentációt kell benyújtani, amelynek alapján a Tartományi Kormánynak a munkák kivitelezésére vonatkozó jóváhagyásának kiadását követően az illetékes szerv a munkák jóváhagyásáról szóló határozatot kiadja),
2. az építési engedély kiadására illetékes szerv **határozatát a munkálatok kivitelezésének jóváhagyásáról** (abban az esetben, ha a létesítmény, amelyen munkálatokat végeznek Vajdaság AT tulajdonában van, és az intézmény nem szerezte be a munkálatok kivitelezését jóváhagyó határozatot, *az illetékes szerv iratát* kell benyújtani, amellyel igazolják, hogy a mellékelt műszaki dokumentáció hiánytalan és megfelelő, amelynek alapján a Tartományi Kormány a munkálatok kivitelezésére vonatkozó jóváhagyásának megszerzését követően a munkálatok kivitelezésének jóváhagyásáról szóló határozatot kiadják),
3. **a munkálatoknak a felelős tervező által aláírt és hitelesített költségbecslését és előszámláját (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell kidolgozásának számát és dátumát**),
4. **társfinanszírozás esetén** **meg kell küldeni a munkálatok társfinanszírozására biztosított eszközökről szóló bizonyítékot** (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló, a felelős személy által olvashatóan aláírt és pecséttel ellátott nyilatkozattal (a nyilatkozatot szabad formában megküldeni) együtt,

**B) folyó karbantartási munkálatok kivitelezésének FINANSZÍROZÁSA ÉS TÁRSFINANSZÍROZÁSA esetén:**

1. **az építési engedély kiadására illetékes szerv okmányát**, amely igazolja, hogy a mellékelt költségbecslésben és előszámlán feltüntetett munkálatok típusa a létesítmény folyó karbantartásának minősül, és amely munkálatok elvégzéséhez – a tervezésről és építésről szóló törvény (az SZK Hivatalos Közlönye, 72/2009., 81/2009. szám – kiigazítás, 64/2010. szám – AB határozat, 24/2011., 121/2012., 42/2013. szám – AB határozat, 50/2013. szám – AB határozat, 98/2013. szám – AB határozat, 132/2014., 145/2014., 83/2018., 31/2019., 37/2019. szám – más törvény, 9/2020., 52/2021. és 62/2023. szám) – alapján nem szükséges külön engedély kiadása,
2. **a munkálatoknak a felelős tervező által aláírt és hitelesített költségbecslését és előszámláját (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell kidolgozásának számát és dátumát),**
3. **társfinanszírozás esetén** **meg kell küldeni a munkálatok társfinanszírozására biztosított eszközökről szóló bizonyítékot** (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló, a felelős személy által olvashatóan aláírt és pecséttel ellátott nyilatkozattal (a nyilatkozatot szabad formában megküldeni) együtt.

**A pályázati kérelmeket nyomtatott formában, a felelős személy által szabályosan kitöltve és aláírva kell benyújtani, míg a pályázathoz csatolandó mellékleteket KIZÁRÓLAG ELEKTRONIKUS FORMÁBAN, USB-n vagy CD-n kell átadni.**

**A pályázati kérelmek benyújtási határideje 2025. szeptember 5.**

A Titkárság fenntartja a jogot, hogy szükség esetén a pályázótól kiegészítő dokumentáció benyújtását vagy további tájékoztatást kérjen.

A kérelmek benyújtási határidejének lejártát követően a Bizottság megkezdi a kérelmek elbírálását.

A Bizottság nem vitatja meg a hiányos és a nem engedélyezett kérelmeket, éspedig:

* a hiányos kérelmeket (helytelenül kitöltött kérelmek, azaz olyan kérelmek, amelyekben nem került kitöltésre minden kötelező mező; aláírás és bélyegző nélküli kérelmek; a pályázati kérelem összege meghaladja a 3.600.000,00 dináros értékhatárt; a pályázati felhívásban előírt mellékletek hiányosan vagy egyáltalán nem kerültek benyújtásra),
* a késedelmes pályázati kérelmeket (a pályázat utolsó napjaként megjelölt határidő után benyújtott pályázati kérelmek),
* a nem engedélyezett kérelmeket (illetéktelen személyek, valamint a pályázatban nem előirányzott alanyok által benyújtott kérelmek),
* a pályázatban előirányzott rendeltetéstől eltérő kérelmeket,
* azon felhasználók kérelmeit, akik a tartományi költségvetésből az előző időszakban odaítélt eszközöket pénzügyi és leíró jelentésekkel nem igazolták.

A pályázat eredményeit közzé tesszük a Titkárság honlapján.

**A pályázattal kapcsolatos további tájékoztatás a Titkárság 021/487 42 68, 487 46 14 és 487 40 36-os telefonszámain kapható.**

 Ótott Róbert,

 tartományi titkár